Id-Deċiżjoni tal-Kunsill
tat-30 ta' Ottubru 1989
li temenda l-bażi legali tad- Deċiżjonijiet Nru 87/593/KEE, 87/594/KEE u 87/595/KEE
(89/579/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 113 fih,
Wara li kkunsidra l-proposta mill-Kummissjoni,
Billi jidher, fid-dawl tad-deċiżjoni reċenti tal-Qorti tal-Ġustizzja, li l-iskop ta' l-Artikolu 113 tat-Trattat huwa wiesgħa ħafna; billi d-Deċiżjonijiet 87/593/KEE [1] u 87/594/KEE [2] li jaċċettaw, għan-nom tsl-Komunità, l-Anness E.5 u l-Anness F.3 rispettivament għall-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri tad-dwana, u wkoll id-Deċiżjoni tal-Kunsill 87/595/KEE tat-30 ta' Novembru 1987 li taċċetta, għan-nom tal-Komunità, ir-Rakkomandazzjoni tal-Kunsill ta' Kooperazzjoni tad-Dwana tat-22 ta' May 1984 li tikkonċerna l-użu ta' kodiċi għar-rappreżentanza ta' elementi ta' data u erba mill-Annessi tagħha [3] għandhom ikunu adattati biex jieħdu in konsiderazzjoni id-deċiżjoni tal-Qorti, minħabba li bażijiet legali oħra kienu adottati għal dawk it-tlett Deċiżjonijiet mill-Kunsill;
Billi d-Deċiżjonijiet 87/593/KEE, 87/594/KEE u 87/595/KEE għandhom jiġu adottati fuq il-bażi legali uniku ta' l-Artikolu 113; billi l-Artikolu 113 għandu għalhekk jiddaħħal bħala l-bażi legali ta' Deċiżjoni 87/593/KEE; billi l-Artikoli 28 u 235 għandhom jitneħħew bħala bażijiet legali tat-tlett Deċiżjonijiet, billi l-Artikolu 43 għandu jitneħħa bħala bażi legali ta' Deċiżjonijiet 87/593/KEE u 87/594/KEE,
IDDEĊIEDA DAN LI ĠEJ:
Artikolu 1
Fid-Deċiżjonijiet 87/593/KEE, 87/595/KEE u 87/595/EEC, l-ewwel ċitazzjoni hija sostitwita minn dan li ġej:
"Wara li kkunsidra t-Trattat li jwaqqaf il-Komunità Ekonomika Ewropea, u partikolarment l-Artikolu 113 tiegħu"
Artikolu 2
Din id-Direttiva għandu jkollha effett mill-jum tal-pubblikazzjoni tagħha fil-Ġurnal Uffiċċjali tal-Komunitajiet Ewropej.
Għandha tapplika b'effett mit-30 ta' Novembru 1987.
Magħmul fi Brussell, 30 ta' Ottubru 1989.